Tästä löydät ohjeet Toolilaiseen tulevia artikkeleja ja kuvia varten. Aineisto lähetetään osoitteeseen: toolilainen@gmail.com

Teksti

– Älä käytä ylä- ja alatunnistetta.

– Merkitse kirjoittajan nimi VERSAALILLA artikkelin alkuun, vasempaan yläreunaan. Jos haluat mainita myös organisaaton ja tittelin, niitä ei kirjoiteta versaalilla. Jos kuvat on ottanut joku muu kuin artikkelin kirjoittaja, kirjoita hänen nimensä tähän tapaan Kuvat: ETUNIMI SUKUNIMI

– Lihavoi otsikko ja mahdollinen ingressi.

– Kirjasinlaji voi olla Times New Roman, Calibri, Ariel tai jokin muukin. Koko voi olla esim. 11 tai 12. Riviväli on 1. Välistykset ennen ja jälkeen ovat 0.

– Älä käytä mitään muuta muotoa kuin wordia (ei esim. open officea tai pdf:ää).

– Paina yhden kerran enter, jos haluat parin tyhjän lyönnin verran sisennystä tekstikappaleen sisällä.

– Paina 2 kertaa enter, jos haluat aloittaa uuden kappaleen.

– Jätä väliotsikon ylä- ja alapuolelle 1 tyhjä rivi ja lihavoi väliotsikko, jos haluat kappaleiden väliin väliotsikon.

– Älä käytä kursiivia tai alleviivausta.

– Älä tee sisennyksiä tabulaattorilla tai välilyöntinäppäimellä. Käytä Enteriä, kuten yllä on neuvottu; kirjapaino tunnistaa yhden Enterin sisennykseksi ja kaksi Enteriä kappalejaoksi.

– Älä lisää tekstiin tavuviivoja.

– Älä käytä sivunumerointia.

Kuvat

– Lähetä kuvat mahdollisimman suurella resoluutiolla. Älä pienennä kuvia lähetystä varten.

– Kuvien tulee olla vähintään 1 megatavu (kokosivun kuva: vähintään 3–5 megatavua, mielellään enemmänkin).

– Lähetä kuvat erikseen, älä liitä niitä tekstiin. Kirjoita kuvatekstit artikkelisi loppuun. Jos eri kuvilla on eri kuvaajat, merkitse kuvaajan nimi suluissa kunkin kuvan otsikon perään.

Tässä joitakin nyrkkisääntöjä juttujen merkkimääristä:

Puoli sivua tekstiä ilman kuvaa: max. 1500 merkkiä.

Yhden sivun juttu kuvan kera: noin 2500–3500 merkkiä.

Aukeaman juttu ja yksi iso kuva: noin 6000–6500 merkkiä.

Aukeaman juttu ja pari kolme keskikokoista kuvaa: noin 3500–5000 merkkiä.

Jos artikkelia ei kerta kaikkiaan saa tiivistettyä noin 6500 merkkiin, kannattaa tehdä kaksi erillistä juttua (pääjuttu ja niin sanottu kainalojuttu, tai toinen juttu julkaistavaksi seuraavassa lehdessä).